Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan nojalla neuvoston vahvistamasta yhteisestä kannasta, joka koskee ehdotusta Euroopan parlamentin ja neuvoston asetukseksi tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen tarkistamisesta siltä osin, mikä koskee ajoneuvojen rekisteröintitodistusten myöntämisestä vastaavien jäsenvaltioiden yksiköiden pääsyä Schengenin tietojärjestelmään /* KOM/2005/0003 lopull. - COD 2003/0198 */





Bryssel, 10.01.2005 KOM(2005) 3 lopullinen 2003/0198 COD KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan nojalla neuvoston vahvistamasta yhteisestä kannasta, joka koskee ehdotusta Euroopan parlamentin ja neuvoston asetukseksi tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen tarkistamisesta siltä osin, mikä koskee ajoneuvojen rekisteröintitodistusten myöntämisestä vastaavien jäsenvaltioiden yksiköiden pääsyä Schengenin tietojärjestelmään 2003/0198 COD KOMISSION TIEDONANTOEUROOPAN PARLAMENTILLEEY:n perustamissopimuksen 251 artiklan 2 kohdan toisen alakohdan nojallaneuvoston vahvistamasta yhteisestä kannasta, joka koskee ehdotusta Euroopan parlamentin ja neuvoston asetukseksi tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen tarkistamisesta siltä osin, mikä koskee ajoneuvojen rekisteröintitodistusten myöntämisestä vastaavien jäsenvaltioiden yksiköiden pääsyä Schengenin tietojärjestelmään TAUSTA +++++ TABLE +++++ JOHDANTO Komissio toimitti 3 päivänä syyskuuta 2003 neuvostolle ehdotuksen Euroopan parlamentin ja neuvoston asetukseksi tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen määräysten tarkistamisesta siltä osin, mikä koskee ajoneuvojen rekisteröintitodistusten myöntämisestä vastaavien jäsenvaltioiden viranomaisten ja yksiköiden pääsyä Schengenin tietojärjestelmään. Tämän ehdotuksen yleisenä tarkoituksena on muuttaa Schengenin yleissopimusta siten, että voidaan parantaa yhteistyötä jäsenvaltioiden välillä ja sitä kautta myös sisämarkkinoiden toimintaa. Ehdotuksella on seuraavat erityistavoitteet: Ensinnäkin ehdotus edistää yhteisen liikennepolitiikan toteutumista tarjoamalla jäsenvaltioille lisäkeinon antaa toisilleen apua ajoneuvojen rekisteröinnissä, mikä helpottaa toisessa jäsenvaltiossa annettujen ajoneuvojen rekisteröintitodistusten vastavuoroista tunnustamista. Toiseksi tämä ehdotus merkitsee Schengenin säännöstön kehittämistä neuvoston päätöksessä 1999/436/EY[1] tarkoitetussa merkityksessä. Ehdotus myös edistää konkreettisesti eräitä muita Schengenin säännöstön kehittämiseen liittyviä aloitteita, joiden tarkoituksena on parantaa SIS-tietojärjestelmän toimivuutta. Kolmanneksi ehdotus edistää Tampereella kokoontuneen Eurooppa-neuvoston asettamien tavoitteiden toteutumista. Näistä tavoitteista mainittakoon erityisesti se, jonka mukaan ”jäsenvaltioiden viranomaisten välistä yhteistyötä olisi hyödynnettävä mahdollisimman laajasti tutkittaessa valtioiden rajat ylittävää rikollisuutta missä tahansa jäsenvaltiossa” (ks. IX luku ”Yhteistyön tehostaminen rikollisuuden vastaisessa toiminnassa”, C jakso ”Rikollisuuden torjunta koko unionissa”, kohta 43). TARKISTUKSET Euroopan parlamentti antoi 1 päivänä huhtikuuta 2004 lausuntonsa, jossa se ehdotti 10 tarkistusta.[2] Kaikki parlamentin ehdottamat tarkistukset, jotka komissio voi hyväksyä (tarkistukset 1, 2, 3, 5, 6 ja 7), on sisällytetty tekstiin. Myös tarkistus 8 on sisällytetty yhteiseen kantaan. Muut tarkistukset (tarkistukset 4, 10 ja 11), joita komissio ei hyväksynyt, on jätetty pois yhteisestä kannasta, koska katsotaan, että nykyisessä asetusehdotuksessa ei ole oikeaa eikä riittävää oikeusperustaa näille säännöksille. Komissio hyväksyy neuvoston lisätarkistukset, erityisesti seuraavat: ”tai jotka on mitätöity” johdanto-osan 6 kappaleeseen, tarkistukset 7 ja 15 kappaleeseen, ”tai mitätöidyistä” 1 artiklalla lisättyyn 102 a artiklan 1 kohdan c alakohtaan, ”ja luovuttaa tiedot edelleen kyseisille yksiköille” 1 artiklalla lisättyyn 102 a artiklan 2 kohtaan sekä tarkistukset 2 artiklan 3, 4 ja 5 kohtaan. Päätelmät Neuvosto vahvisti yksimielisesti yhteisen kannan 22 päivänä joulukuuta 2004. Komissio tukee yhteistä kantaa. [1] Neuvoston päätös N:o 1999/436/EY, tehty 20 päivänä toukokuuta 1999, Euroopan yhteisön perustamissopimuksen ja Euroopan unionista tehdyn sopimuksen asiaa koskevien määräysten mukaisen oikeusperustan vahvistamisesta kullekin Schengenin säännöstöön kuuluvalle määräykselle ja päätökselle (EYVL L 176, 10.7.1999, s. 17–30). [2] Parlamentin ensimmäisen käsittelyn tulokset on esitetty asiakirjassa 7965/04 CODEC 485 SIRIS 49 COMIX 231.